**КОМИ РЕСПУБЛИКАЛӦН ОЛАНПАС**

**“Коми Республикаса канму гражданскӧй службалӧн ӧткымын юалӧм йылысь” Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2015 вося йирым тӧлысь 22 лунӧ

**1 статья.** Пыртны “Коми Республикаса канму гражданскӧй службалӧн ӧткымын юалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 10 №, 4045 ст.; 2006, 2 №, 4206 ст.; 2007, 1 №, 4671 ст.; 2008, 5 №, 204 ст.; 11 №, 601 ст.; 12 №, 721 ст.; 2009, 7 №, 83 ст.; 16 №, 260 ст.; 34 №, 644 ст.; 2010, 5 №, 64 ст.; 10 №, 191 ст.; 195 ст.; 17 №, 385 ст.; 37 №, 865 ст.; 2011, 36 №, 915 ст.; 48 №, 1370 ст.; 2012, 34 №, 782 ст.; 51 №, 1162 ст.; 70 №, 1801 ст.; 71 №, 1843 ст.; 2013, 5 №, 106 ст.; 37 №, 709 ст.; 2014, 9 №, 105 ст.; 13 №, 194 ст.; 33 №, 675 ст.; 35 №, 723 ст.; 2015, 8 №, 96 ст.) татшӧм вежсьӧмъяс:

1. 11 статьяын:

1) 2 юкӧнӧ содтыны татшӧм сюрӧса 31 пункт:

“31) вынсьӧдӧ Коми Республикаса канму гражданскӧй службаса чинъяс лыддьӧг, кӧні уджалігӧн оз позь восьтны да кутны тшӧтъяс (вкладъяс), видзны кивыв сьӧм да донаторъяс суйӧрсайса банкъясын, кутшӧмъяс меститчӧмаӧсь Россия Федерация мутас сайын, кутны да (либӧ) вӧдитчыны суйӧрсайса финансӧвӧй инструментъясӧн;”;

2) 3 юкӧнӧ содтыны татшӧм сюрӧса 41 пункт:

“41) урчитӧ гражданалы, кодъяс кырымалісны Коми Республикаса канму гражданскӧй службаын водзӧ вылӧ уджавны кӧсйысьӧмӧн торъя мога велӧдчӧм йылысь сёрнитчӧмъяс, содтӧд мынтысян мында да пӧрадок;”.

2. 13 статьяса 1 юкӧнӧ содтыны татшӧм сюрӧса 91 пункт:

“91) Коми Республикаса Веськӧдлан котырлӧн почёт грамотаӧн, Коми Республикаса Веськӧдлан котырлӧн аттьӧалӧмӧн ӧтчыдысь сьӧмӧн ошкӧм мынтӧмӧн либӧ дона козин сетӧмӧн ошкӧм;”.

3. 14 статьяса 3 юкӧн гижны тадзи:

“3. Коми Республикаса гражданскӧй служба вылӧ уджалысьясӧс дасьтӧны уджсикасӧ велӧдан организацияясын да вылыс тшупӧда велӧдан организацияясын Россия Федерацияса Оланпастэчас серти.

Коми Республикаса канму орган да гражданин костын велӧдчыны помалӧм бӧрын Коми Республикаса гражданскӧй службаын водзӧ вылӧ уджавны кӧсйысьӧмӧн торъя мога велӧдчӧм йылысь сёрнитчӧм кырымавсьӧ урчитӧм кадколаст чӧжӧн конкурс подув вылын Коми Республикаса Юралысьӧн индӧм пӧрадокын.”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысьлы, Коми Республикаса Веськӧдлан котырлы лӧсьӧдны ассьыныс нормативнӧй инӧда актъяссӧ тайӧ Оланпас серти.

Коми Республикаса Юралысьлысь С.А. Гапликов

могъяс недыр олӧмӧ пӧртысь

Сыктывкар

2015 вося вӧльгым тӧлысь 2 лун

73-РЗ №